Un bărbat de 41 de ani a fost ucis în urma unei petreceri care a avut loc, luna trecută, la Hotel Belmont din zona montană Padina.
Victima se numea Sorin Anghel și, potrivit observatornews.ro, era proprietarul unei firme de pază din Târgoviște.
Acesta a sărit în apărarea soției sale, care ar fi fost ținta unor glume făcute de cei trei suspecți reținuți de polițiști în acest caz.
În urma unui conflict, aceștia l-au înjunghiat pe bărbat, care s-a stins în parcarea hotelului, lăsând orfani doi copii.
Potrivit sursei citate, cei trei suspecți, Laurențiu, Louis şi Armando sunt fiii vrăjitoarei Sidonia și fac parte din clanul Fabian.
Aceștia au fost arestați preventiv pentru 30 de zile.
Potrivit Știrilor Pro TV, o cameră de supraveghere a surprins momentul în care cei 3 suspecți de crimă se năpustesc asupra victimei și dau pe rând cu pumnii și cu o armă albă. De față sunt mai multe persoane.